ຊີເຣຍ ກຳຈັດ ພວກອາວຸດເຄມີ ຂອງຕົນ ໄດ້ 80 ເປີເຊັນແລ້ວ
ຖ້າຈັງວະໃນການຈຳກັດ ອາວຸດເຄມີຂອງຊີເຣຍ ດຳເນີນໄປແບບນີ້ ຊີເຣຍກໍໜ້າຈະ ສາມາດທຳລາຍ ອາວຸດຂອງຕົນໃຫ້ໝົດໄດ້ ທັນກຳນົດເສ້ນຕາຍ ກ່ອນທ້າຍເດືອນນີ້.
ຊີເຣຍໄດ້ຍົກຍ້າຍ ຫຼືທຳລາຍ ພວກວັດຖຸອາວຸດເຄມີ ທີ່ ໄດ້ປະກາດໃຫ້ຮູ້ນັ້ນແລ້ວ ໃນຈຳນວນ 80 ເປີເຊັນ ທ່ານນາງ Sigrid Kaag ຜູ້ປະສານງານພິເສດຂອງ ພາ ລະກິດຮ່ວມຂອງສະຫະປະຊາຊາດແລະອົງການເພື່ອການ ເກືອດຫ້າມອາວຸດເຄມີ ຫຼື OPCW ກ່າວວ່າ ຖ້າຈັງວະເວ ລາໃນການກຳຈັດພວກອາວຸດເຄມີດັ່ງກ່າວ ດຳເນີນໄປ ເຊັ່ນນີ້ ຊີເຣຍກໍໜ້າຈະສາມາດທຳລາຍພວກອາວຸດດັ່ງກ່າວ ໃຫ້ໝົດໄປໄດ້ທັນຕາມກຳນົດເວລາທີ່ອົງການ OPCW ຕັ້ງໄວ້ ຄືກ່ອນທ້າຍເດືອນເມສານີ້ ທ່ານນາງ Kaag ກ່າວຕື່ມວ່າ ການເຄື່ອນໄຫວດັ່ງກ່າວໃນຈັງວະທີ່ໄວຂຶ້ນນັ້ນ ແມ່ນເຫດການ “ ເພື່ອຮັບປະກັນຄວາມຄືບໜ້າ ໄປສູ່ເວລາເສັ້ນຕາຍທີ່ໃກ້ຈະມາເຖິງແລ້ວນັ້ນ ປະທານາທິບໍດີ Bashar al-Assad ແຫ່ງຊີເຣຍ ໄດ້ຕົກລົງທີ່ຈະທຳ ລາຍພວກ ຄັງອາວຸດເຄມີຂອງຕົນ ຫຼັງຈາກປະເຊີນກັບຄວາມກົດດັນຫຼາຍຂຶ້ນເລື້ອຍໆຈາກ ນາໆຊາດ ພາຍຫຼັງການເສຍຊີວິດຂອງປະຊາຊົນຈຳນວນຫຼາຍຮ້ອຍຄົນໃນການ ໂຈມຕີດ້ວຍແກສ sarin ໃນຫລາຍໆ ເຂດຂອງຊານເມືອງຫລວງດາມັສກັສ ໃນ ປີແລ້ວນີ້ ວໍຊິງຕັນແລະພວກປະເທດພັນທະມິດຝ່າຍຕາເວັນຕົກ ໄດ້ຖິ້ມໂທດໃສ່ກຳລັງ ຂອງປະທານາທິບໍດີ ອັສສັດ ວ່າເປັນຜູ້ທຳການໂຈມຕີດ້ວຍແກສ sarin ທີ່ທຳ ລາຍເສັ້ນປະສາດນັ້ນ ແຕ່ລັດຖະບານຊີເຣຍ ໄດ້ຖິ້ມໂທດໃສ່ພວກກຳລັງຝ່າຍຕໍ່ ຕ້ານໃນສົງຄາມກາງເມືອງໃນຊີເຣຍ ຊຶ່ງມາຮອດປັດຈຸບັນນີ້ ໄດ້ຍ່າງເຂົ້າເປັນປີ ທີສີ່ແລ້ວ